**Ādažu novada domes**

**iepirkuma**

**„GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI”**

**(ID.Nr. ĀND 2016/93)**

iepirkuma komisijas sēdes

# **PROTOKOLS Nr.05-30-2016/93-2**

|  |  |
| --- | --- |
| Ādažos | **2016. gada 31.maijā** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Halfors Krasts  Uģis Dambis  Valērijs Bulāns  Everita Kāpa |

**Komisijas izveides pamats:**

Ādažu novada domes 2013.gada 24.septembra lēmums Nr. 215 un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Skaidrojumu sniegšana par iepirkuma „GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93) nolikumu.

**Darba gaita:**

1. R. Šteina ziņo par ieinteresēto pretendentu sagatavotajiem jautājumiem par iepirkuma „GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93) nolikumu.
2. Komisija iepazīstas ar uzdotajiem jautājumiem un lemj par sniedzamajām atbildēm.
3. Komisija lemj apstiprināt šādas atbildes:

|  |  |  |
| --- | --- | --- |
|  | **Jautājums** | **Atbilde** |
|  | Nolikuma punkts Nr. 3.4.1. paredz, ka Pretendentam iepriekšējo 5 (piecu) kalendāro gadu laikā ir jābūt pieredzei kā galvenajam būvdarbu veicējam vismaz 3 (trīs) II grupas vai III grupas inženierbūvju pārbūves vai izbūves būvdarbu līgumu izpildi, kur katra līguma ietvaros veikta apakšzemes inženierkomunikāciju pārbūve vai izbūve un ielas ar cieto segumu pārbūve vai izbūve vismaz 5000m2 apmērā; ielas garums ir ne mazāks kā 650m; vismaz 1 (viens) līgums ietver apvienoto projektēšanas un būvdarbu izpildi un tā būvdarbu līguma izmaksas ir ne mazākas kā 2'000'000,- EUR (divi miljoni euro).  Vai Pasūtītājs ir veicis tirgus izpēti, cik no tirgus dalībniekiem ir pieredze tāda veida objektā, kas vienlaicīgi izpilda augstāk minētās prasības par kopējo summu: 2'000'000,-EUR. Kā arī, vai ar šādām prasībām netiek mākslīgi ierobežota piegādātāju konkurence? Iepirkumu Uzraudzības Biroja mājas lapas publiskajā datu bāzē nav atrodams neviens atbilstošs Objekts, kas vienlaicīgi ietvertu prasītos kritērijus. Pie tam, ievērojot Publisko iepirkumu likuma 56.panta septītās daļas nosacījumus, šī prasība jāizpilda vismaz diviem pretendentiem | Pasūtītājs ir veicis tirgus izpēti, t.i., apzinājis iespējamo ieinteresēto piegādātāju loku, kuru pieredze varētu atbilst Nolikuma 3.4.1.punktā noteiktajām prasībām.  Papildus vēršam uzmanību uz to, ka gadījumā, ja kāds tirgus dalībnieks neatbilst noteiktajām prasībām, tas nenozīmē, ka prasības ir ierobežojošas, jo jebkuras prasības izvirzīšana rada situāciju, kas kādu var ierobežot.  Pasūtītājs ir ņēmis vērā, ka Latvijā darbojas daudz ārvalstu komersantu meitas uzņēmumi un ka piedāvājumus var iesniegt jebkurš komersants no Eiropas Savienības un EEZ dalībvalsts. Pasūtītājs norāda, ka ieinteresētie piegādātāji var apvienoties vai piesaistīt citus uzņēmumus iepirkuma nolikuma kvalifikācijas prasību izpildei un līguma realizēšanai. Vēl jo vairāk, Pasūtītājam ir svarīgi, lai pretendentam, kurš iegūs līguma slēgšanas tiesības, patiešām būtu prasītā pieredze un pietiekami resursi līguma izpildei iepirkumu dokumentācijā noteiktajā termiņā un precīzi ievērojot starptermiņus.  Papildus paskaidrojam, ka nolikuma 3.4.1.punktā noteiktās prasības Pretendentam tikai paplašina iespējamo pretendentu loku, jo ir noteikts, ka pieredzi var apliecināt ar II vai III grupas inženierbūvēm, neierobežojot ar konkrētu inženierbūves, piemēram, ielas vai ceļa nosaukšanu (tie var būt ielu objekti, ūdens un kanalizācijas objekti, kā arī citi inženiertīklu izbūves objekti Latvijā vai ārvalstīs). Iepirkuma priekšmeta darbu apjoms ietver apjomīgus inženiertīklu (komunikāciju) izbūves darbus, tāpēc Pretendentam jebkurā gadījumā ir jādomā par pietiekamu resursu nodrošināšanu un piesaisti, kas spētu izpildīt inženiertīklu darbus.  Kā pierādījumu, ka tirgū ir ieinteresētie piegādātāji, kuriem ir prasībās noteiktā pieredze, varam norādīt uz sekojošiem iepirkumiem, bet, kas neparāda pilnībā visus līgumus:   1. [Auces pilsētas tranzītielu - Raiņa ielas un Vītiņu ielas - rekonstrukcijas projekta izstrāde, autoruzraudzība un būvniecība](http://pvs.iub.gov.lv/show/185621) (Pasūtītājs: Auces novada pašvaldība, līguma aptuvenā vērtība 2,04 milj.EUR); 2. „Ūdenssaimniecības pakalpojumu attīstība Baložos, II kārta” (Pasūtītājs: SIA “Baložu komunālā saimniecība”, līguma aptuvenā vērtība 5,1 milj. EUR); 3. [Optiskā tīkla infrastruktūras projektēšanas un būvniecības papildu darbi Rīgas, Vidzemes, Kurzemes, Latgales un Zemgales plānošanas reģionos](http://pvs.iub.gov.lv/show/349323) (Pasūtītājs: [VAS "Latvijas valsts radio un televīzijas centrs"](http://www.iub.gov.lv/lv/iubsearch/q/projekt%C4%93%C5%A1ana%20un%20b%C5%ABvniec%C4%ABba/pt/_pp/cn/VAS%20%22Latvijas%20valsts%20radio%20un%20telev%C4%ABzijas%20centrs%22/), līguma aptuvenā vērtība: 2,5 milj. EUR 4. ["Daugavas Dienvidu tilta labā krasta pieeju projektēšanas un būvniecības neparedzētie darbi" 2.daļa "Daugavas Dienvidu tilta labā krasta pieeju būvniecības neparedzētie darb](http://pvs.iub.gov.lv/show/196536)i (Pasūtītājs: [Rīgas domes Satiksmes departaments](http://www.iub.gov.lv/lv/iubsearch/q/projekt%C4%93%C5%A1ana%20un%20b%C5%ABvniec%C4%ABba/pt/_pp/cn/R%C4%ABgas%20domes%20Satiksmes%20departaments/), līguma aptuvenā vērtība 13,9 milj. EUR) 5. Stacijas Bolderāja 2 ar savienojošo ceļu uz Krievu salas termināļiem būvniecība (Pasūtītājs: VAS “Latvijas Dzelzceļš”, līguma aptuvenā vērtība 41 milj.EUR)   u.c. |
|  | Saskaņa ar nolikuma 3.4.1. punktu, Pretendents iepriekšējo 5 (piecu) kalendāro gadu laikā (2011., 2012., 2013., 2014., 2015. un 2016.gadā līdz piedāvājumu iesniegšanas termiņa beigām) kā galvenajam būvdarbu veicējam ir jābūt paveikušam vismaz 3 (trīs) II grupas vai III grupas inženierbūvju pārbūves vai izbūves būvdarbu līgumu izpildi, kur katra līguma ietvaros veikta apakšzemes inženierkomunikāciju pārbūve vai izbūve un ielas ar cieto segumu pārbūve vai izbūve vismaz 5000 m2 apmērā un ielas garums ir ne mazāks kā 650 m, tajā skaitā:   1. vismaz 1 (vienā) būvdarbu līgumā veikta veloceliņa vai apvienotā gājēju velosipēda celiņa izbūve ar garumu vismaz 650 m. 2. vismaz 1 (vienā) būvdarbu līgumā veikta lietus ūdens kanalizācijas izbūve vismaz 650 m garumā, no kuriem vismaz 300 m ir ne mazāks kā DN400. 3. vismaz 1 (viens) līgums ietver apvienoto projektēšanas un būvdarbu izpildi un tā būvdarbu līguma izmaksas ir ne mazākas kā 2'000'000,- EUR (divi miljoni euro).   Būvdarbiem, ar kuriem tiek apliecināta prasītā Pretendenta pieredze, ir jābūt pabeigtiem un būvei pieņemtai ekspluatācijā līdz piedāvājuma iesniegšanas dienai.  Iepirkumu komisijas sēdēs protokolā Nr.05-30-2016/93-2, sniedzot skaidrojumu uz 21. jautājumu, Pasūtītājs ir skaidrojis, ka, kā nolikuma 3.4.1.3. apakšpunktam atbilstoši tiks atzīti arī apvienotie projektēšanas un būvniecības līgumi, kuri ir realizēti pēc FIDIC dzeltenās grāmatas noteikumiem. Praksē, pēdējo piecu gadu laikā šāda veida līgumi lielākoties ir realizēti ūdenssaimniecības jomā, kuros tiek veikti darbi uz vairākām ielām dažādos posmos, kā arī tiek veikta cietā seguma atjaunošana pēc inženierkomunikāciju izbūves, nereti tikai tranšejas platumā. Lūdzam skaidrot, vai par atbilstošu nolikuma 3.4.1. un 3.4.1.3. punkta prasībām tiks atzīts saskaņā ar FIDIC dzeltenās grāmatas noteikumiem izpildīts līgums, kura ietvaros ir veikta apakšzemes inženierkomunikāciju izbūve un asfaltbetona seguma izbūve pēc inženierkomunikāciju izbūves (vismaz 5000 m2 apjomā), kā arī noteiktie vismaz 650 m (ielas garumam), tiek sasniegti summējot par vairākām ielām kopā? | Saskaņā ar FIDIC dzeltenās grāmatas noteikumiem izpildīts līgums atbilst prasībai par apvienoto projektēšanas un būvdarbu izpildi, savukārt apakšzemes inženierkomunikāciju pārbūvi vai izbūvi un ielas ar cieto segumu pārbūve vai izbūve vismaz 5000m2 apmērā un ielas garums ne mazāks kā 650 m var tikt apliecināts summējot par vairākām ielām kopā viena būvprojekta un objekta ietvaros. |
|  | Saskaņā ar tehnisko specifikāciju projektēšanai, Gaujas ielas brauktuvei izmantojams melns abrazīvās virsmas betona bruģakmens (200x100x80), savukārt SIA “Toma Kokina Birojs” projekta priekšizpētes sadaļā 9.izmaksu aprēķins brauktuvei norādīts asfaltbetona segums.  Lūdzam precizēt, kāds segums brauktuvei jāparedz. | Brauktuvei jāparedz segums saskaņā ar atklāta konkursa Tehniskās specifikācijas (nolikuma 1.pielikums) projektēšanas uzdevuma 6.sadaļā noteiktajām prasībām, t.i., ielas brauktuvei izmantojams melns abrazīvās virsmas betona bruģakmens (200x100x80). SIA “Toma Kokina Birojs” projekta priekšizpētes dokumentācijai ir informatīvs rakstursun pretrunu gadījumā noteicošais ir Projektēšanas uzdevums (atklāta konkursa nolikuma 1.pielikums Tehniskās specifikācijas). |

**Komisija vienbalsīgi nolemj:**

1. **Atbalstīt sagatavotos skaidrojumus par iepirkuma „**„**GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93)” (ID.Nr.: ĀND 2016/93) nolikumu*.***
2. **Publicēt sagatavotos skaidrojumus ĀND mājaslapā un nosūtīt visiem ieinteresētajiem pretendentiem.**

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

1. Ieinteresēto pretendentu jautājumi;
2. Publikāciju izdruka no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa