**Ādažu novada domes**

**iepirkuma**

**„GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI”**

**(ID.Nr. ĀND 2016/93)**

iepirkuma komisijas sēdes

# **PROTOKOLS Nr.05-30-2016/93-3**

|  |  |
| --- | --- |
| Ādažos | **2016. gada 3.jūnijā** |

## **Sēde sākās:**

## Komisijas priekšsēdētājs atklāj sēdi plkst. 9.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Halfors Krasts  Uģis Dambis  Valērijs Bulāns  Everita Kāpa |

**Komisijas izveides pamats:**

Ādažu novada domes 2013.gada 24.septembra lēmums Nr. 215 un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Skaidrojumu sniegšana par iepirkuma „GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93) nolikumu.

**Darba gaita:**

1. R. Šteina ziņo par ieinteresēto pretendentu sagatavotajiem jautājumiem par iepirkuma „GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93) nolikumu.
2. Komisija iepazīstas ar uzdotajiem jautājumiem un lemj par sniedzamajām atbildēm.
3. Komisija lemj apstiprināt šādas atbildes:

|  |  |  |
| --- | --- | --- |
|  | **Jautājums** | **Atbilde** |
|  | Atbildēs 3. jautājumā Pasūtītājs sniedz atbildi:  "Piedāvātajam risinājumam jābūt droši ekspluatējamam un tas ir jāsaskaņo ar SIA "Lattelecom". Pretendentam jāsagatavo vismaz divi varianti, tai skaitā paredzot aku izvietošanu ārpus braucamās daļas vai izņēmuma kārtā akas novietojot brauktuves apļa zonā, veicot to pārbūvi tādā veidā, lai tiktu nodrošināta noturība visā ekspluatācijas laikā un paredzot to novietojumu transporta plūsmai starp asīm. Abos variantos norādāmas prognozējamās izbūves izmaksas. Šī iepirkuma ietvarā šajā punktā minētie risinājumi un prasības attiecas tikai uz "Lattelecom" inženierkomunikācijām Gaujas ielas A un Pirmās ielas krustojumā."  Lūdzam Pasūtītāju norādīt konkrēti, kura risinājuma izmaksas būtu jāiesniedz? No nolikuma nav īsti saprotams kā tiks izvērtēti Pretendentu iesniegtie divi cenu varianti. Kā arī akas izvietošana ārpus braucamās daļas ir vismaz 10 reizes dārgāka (~100 000 EUR) nekā akas novietojot brauktuves apļa zonā (~10 000 EUR). | Pretendentam pašam ir jāizdara pieņēmums, cik un kādas akas varētu būt uz braucamās daļas (pēc iespējas izvēloties risinājumus, ka akas nav uz brauktuves) un attiecīgi ir jāparedz tam izmaksu apjoms. |
|  | 2016.gada 24.maija publicētajiem skaidrojumiem tika pievienoti dati par satiksmes intensitāti Gaujas ielā un tika sniegta atbilde:  "Iepirkumu dokumentācijai pievienoti dati par transporta intensitāti Gaujas ielā. Tādejādi jāaprēķina Gaujas ielas A ceļa seguma konstrukcija atbilstoši kopējam deformācijas modulim Evaj>314 MPa. Aprēķinā pielietojamais betona bruģakmens seguma (h=8cm) deformācijas modulim jābūt vienādam vai mazākam par 2500 MPa, betona bruģakmens seguma (h=12cm) deformācijas modulim jābūt vienādam vai mazākam par 3500 MPa."  Ņemot vērā Pasūtītāja lietoto terminoloģiju (Evaj), pieņemam ka Pasūtītājs aprēķinus veicis pēc VAS "Latvijas valsts ceļi" 2014. gadā izdotās rokasgrāmatas "Ceļu projektēšanas noteikumi. Nestingas ceļa segas projektēšanas metodika". Veicot satiksmes intensitāšu aprēķinus pēc pievienotajiem datiem un izrēķinot Evaj posmam no Rīgas gatves līdz Pirmajai ielai, tiek iegūts Evaj = 267 MPa. Evaj aplim tiek iegūts nedaudz lielāks, bet posmam pēc Attekas ielas krustojuma - mazāks. Aprēķini veikti ņemot vērā satiksmes pieaugumu - 2% gadā (kopējais pieaugums 20tajā segas kalpošanas gadā +45%, atbilstoši Pasūtītāja pievienotajai priekšizpētei, kur norādīti 40%). Lūdzam precizēt vai segas konstrukcijas aprēķini jāveic pēc uzdotā Evaj = 314MPa, vai atbilstoši intensitāšu aprēķiniem, veidojot biezāku konstrukciju kur nepieciešams pēc aprēķina un satiksmes īpatnībām, tādējādi racionalizējot konstrukciju, samazinot izmaksas un palielinot kalpošanas ilgumu. Vēlamies arī piebilst, ka atbilstoši aprēķina metodikai bruģa seguma nestspēja netiek iekļauta konstrukcijas aprēķinā, jo tas ir nesaistīts segums un slodzi neuzņem. | Iepirkumu dokumentācijai pievienotā Priekšizpēte ir informatīvam nolūkam. Priekšizpētē ir ietverti dati par reducēto satiksmes intensitāti Gaujas ielā, Ādažos. Reducētā intensitāte ir paredzēta ielas un satiksmes mezglu caurlaides spējas noteikšanai, nevis tiešā veidā izmantojama ceļa segas konstrukcijas aprēķinam. Šos datus Pretendents drīkst izmantot, analizēt un pielietot pēc saviem ieskatiem.  Pretendentam, veicot projektēšanas darbus, ir jāveic satiksmes intensitātes skaitīšana, satiksmes plūsmu un sastāva analīze. Iegūtie dati, kopā ar priekšizpētes datiem un jebkuriem citiem datiem, kas sniedz informāciju par esošo vai prognozējamo satiksmes intensitāti un transporta plūsmas sastāvu, jāpielieto ceļa segas konstrukcijas aprēķinam.  Ceļa segas konstrukcijas aprēķini ir jāveic atbilstoši Pretendenta izvēlētajai metodikai.  Pasūtītājs iepirkumu dokumentācijā ir norādījis minimālo nepieciešamo ceļa segas konstrukcijas elastības moduli Evaj≥314MPa. Gadījumā, ja kādā posmā būs nepieciešama stiprāka segas konstrukcija atbilstoši satiksmes intensitātes un transporta plūsmas sastāva datiem, tad tāda būs jāparedz. |
|  | Projektēšanas uzdevumā ir rakstīts: "Siltumapgāde. "Ādažu namsaimnieks"  Paredzēt perspektīvo siltumtrasi saskaņā ar pievienotajiem tehniskajiem noteikumiem posmā no projekta robežas Pirmajā ielā līdz Attekas ielai, paredzot atsevišķus atzarus uz Slimnīcu, Gaujas ielu 16, projektējamo skolas ēku."  Kā arī finanšu piedāvājuma formā (pielikums Nr 5.) ir 4.15. punktā ir iekļauta pozīcija siltumapgāde.  Lūdzam paskaidrot ko nozīmē "perspektīvā siltumtrase", vai projektā ir jāparedz siltumtrase, vai ir jāveic arī tās būvniecība? | Līguma priekšmets paredz siltumtrases projektēšanu un izbūvi atbilstoši Tehniskās specifikācijas (nolikuma 1.pielikums) projektēšanas uzdevumā noteiktajām prasībām. Papildus paskaidrojam, ka ir jāizbūvē pazemes kolektori, uzstādot gala noslēgus, lai radītu iespēju pieslēgties trasei nākotnē. |
|  | 2016.gada 25.maijā pie iepirkuma dokumentācijas ir pievienota priekšizpēte ar satiksmes intensitātes datiem. Apskatot priekšizpētes dokumenta saturu var secināt, ka detalizētāka informācija par satiksmes datiem ir atrodama pielikumā 01-14 (skat. priekšizpētes 2.lpp). Lūdzam publicēt priekšizpētes pielikumu 01-14 datus, jo tas atļautu veikt precīzākus aprēķinus, un nodrošinātu, ka visiem pretendentiem ir vienādi izejas dati, ko nevarētu nodrošināt pretendentu pašu veiktā intensitātes uzskaite. | Pieprasītie dati pieejami vietnē: <https://www.failiem.lv/u/nu5madb9> |
|  | Nolikuma 3.4.1.3.punkts. Lūdzam apstiprināt, ka Pretendents projektēšanas darbu kvalifikācijas prasību nodrošināšanai var balstīties uz Apakšuzņēmēja (projektēšanas darbu veicēja) spējām un lūdzam mainīt nolikuma punktu 3.4.1.3., nosakot prasību Pretendentam „vismaz 1 (viena) būvdarbu līguma izmaksas ir ne mazākas par 2000 000, EUR (divi miljoni euro). | Vēršam Jūsu uzmanību uz gramatisko nolikuma 3.4.1.punkta uzbūvi – attiecīgi, 3.4.1.punkta un tā apakšpunktu prasības attiecas uz Pretendenta būvdarbu izpildes pieredzi **galvenā būvdarbu veicēja (ģenerāluzņēmēja) statusā**, nevis projektētāja statusā, tostarp arī 3.4.1.3.punktā pieprasītās pieredzes ietvaros tiks vērtēta **būvniecības pieredze**, kas iegūta apvienotās projektēšanas un būvdarbu līguma ietvaros. Pasūtītāja ieskatā Pretendents nevar apliecināt būvdarbu izpildītāja pieredzi, kura noteikta nolikuma 3.4.1.3.punktā, ar projektēšanas darbu veicēja pieredzi**.** Attiecībā uz apakšuzņēmēju piesaisti skatīt nolikuma 3.4.7.-3.4.9.punktu regulējumu.  Pasūtītājs uzskata, ka nolikuma3.4.1.3.punktā ir iekļauta pamatota un ar iepirkuma priekšmetu samērīga pieredzes prasība, tādēļ tā netiks mainīta. Papildus informāciju par nolikuma 3.4.1.3.punktā noteiktajām prasībām, lūdzu skatīt Pasūtītāja sniegtajās atbildēs uz ieinteresēto piegādātāju jautājumiem (24.05.2016.protokols Nr.05-30-2016/93-2 – atbilde uz 21.jautājumu un 31.05.2016. protokols Nr.05-30-2016/93-2 –atbildes uz 1.un 2.jautājumu. |

**Komisija vienbalsīgi nolemj:**

1. **Atbalstīt sagatavotos skaidrojumus par iepirkuma „GAUJAS IELAS a Ādažos PĀRBŪVES BŪVPROJEKTA IZSTRĀDE UN BŪVDARBI” (ID.Nr.: ĀND 2016/93)” (ID.Nr.: ĀND 2016/93) nolikumu*.***
2. **Publicēt sagatavotos skaidrojumus ĀND mājaslapā un nosūtīt visiem ieinteresētajiem pretendentiem.**

**Sēdi slēdz:**

Komisijas priekšsēdētājs sēdi slēdz plkst. 10:00.

**Pielikumā:**

1. Ieinteresēto pretendentu jautājumi;
2. Publikāciju izdruka no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa